****

**AMGYLCHEDD CYFATHREBU CYFLAWN 1**

**Cyflwyniad**

Mae llawer o blant yn cael anawsterau â chyfathrebu, ond mae nifer o bethau allweddol y gallwn ni eu gwneud fel cyfathrebwyr i hwyluso’r broses a gwneud cyfathrebu’n haws. Mae adeiladu amgylchedd cyfathrebu cyflawn yn golygu gwneud newidiadau syml ac ysgafn i’n cyfathrebu a’n hamgylchedd fel y gallwn wella rhyngweithio a dealltwriaeth.

**Mathau o Gyfathrebu Cyflawn**

Dyma ychydig o enghreifftiau o ddulliau a systemau cyfathrebu sy’n defnyddio ystod o ddulliau Cyfathrebu Cyflawn. Bydd un neu fwy a fydd yn gweddu pob unigolyn yr ydych yn ei gefnogi. Sicrhewch eich bod chi’n dewis y dulliau cywir sy’n rhoi’r lefel gywir o gefnogaeth ac sy’n eu hysgogi nhw.

Mae dull **Rhyngweithio Dwys** yn gallu helpu oedolion i gysylltu a chyfathrebu’n ystyrlon â phlant sydd ag anghenion dysgu dwys ac unigryw. Mae rhyngweithio dwys yn canolbwyntio ar anghenion y rheiny sy’n aml yn cael eu disgrifio fel pobl sydd ‘heb’ iaith neu heb unrhyw ddull cyfathrebu effeithiol. *Gweler y daflen gyngor: Rhyngweithio Dwys.*

Mae **Gwrthrychau Cyfeirio** yn wrthrychau a ddefnyddir i gyfathrebu ystyr yn yr un modd â geiriau a lluniau. Mae gwrthrych yn dod yn Wrthrych Cyfeirio pan fydd y person yn dechrau cysylltu hwnnw gyda’r gweithgaredd y mae’n ei gynrychioli.Mae gwrthrychau’n gadarn ac yn barhaol ac yn cynnig llawer o wybodaeth synhwyraidd. Mae angen i Wrthrychau Cyfeirio fod yn ystyrlon, i ysgogi a’u defnyddio’n aml. *Gweler y daflen gyngor: Gwrthrychau cyfeirio*

Mae **Cyfeiriadau Synhwyraidd** yn debyg i Wrthrychau Cyfeirio ond yn defnyddio sain, gweld, arogl a blas i gyfeirio yn hytrach na gwrthrych penodol, er enghraifft chwarae’r un gân i nodi ei bod hi’n amser clirio.

Mae **Cynorthwywyr Cyfathrebu Cynnyrch Lleisiol (VOCA)** yn ddarnau o offer, megis botwm, sy’n defnyddio lleferydd sydd wedi’i storio’n drydanol. Mae botymau, switsys, arwyddion pen a syllu â’r llygaid yn rhai o’r dulliau a ddefnyddia rhai defnyddwyr i gyrchu eu dyfeisiau. Mae’r teclynnau VOCA yn bwerus iawn gan eu bod nhw’n rhoi ‘llais’ i bobl, sy’n ddealladwy i bob gwrandäwr.

Mae **Makaton** yn cynnwys iaith, arwyddion, mynegiant y wyneb a symbolau. Mae’n dilyn trefn geiriau llafar a byddai’r rheiny sy’n cefnogi’r defnyddwyr wastad yn siarad ac yn defnyddio iaith arwyddion ar yr un pryd. Caiff Makaton ei ddefnyddio gan bobl gydag anawsterau cyfathrebu amrywiol, gan gynnwys y rheiny sydd â nam ar y clyw. *Gweler y daflen gyngor: Makaton*

Mae **Symbolau**’n canolbwyntio ar un cysyniad. Mae PECS yn defnyddio lluniau neu symbolau o wrthrychau. Mae’r system yn araf deg yn hyfforddi’r person fel bod modd iddynt gyfnewid llun o’r peth y maen nhw eisiau am y peth go iawn. *Gweler y daflen gyngor: PECS*